text: Privat indsamling langt fra målet
  15 april 2011 kl. 07.51
  Den private indsamling til en udvidelse af opvisningshallen i Kolding halter alvorligt. De to initiativtagere oplyser, at der kun er samlet ca. 170.000 kr. - men målet var en million.
  Kim Muhs og hans makker Torben Hansen arbejder videre, og håber, at det ikke kun er håndboldtilskuere, som vil støtte projektet. 
  - Vi har ikke kun startet den her indsamling for håndboldens skyld. Det er for Koldings skyld, så vi kan få en multihal, hvor vi har mulighed for at have 5000 tilskuere til forskellige arrangementer, siger Kim Muhs til P4 Trekanten.
  Folk have været meget velvillige og positive. Men det indbetalte beløb er ikke helt i overensstemmelse med det, som folk siger, konstaterer Kim Muhs.
  